kapalaran mandin ang siyang sumubaybay sa bagong pangasiwaan at ng sumunod na sabado ng pagkahalal sa kanila ay nagtanyag na ng kanilang di karaniwang lakas at magagawa. sa bahay paaralan sa daang dart, pako, ay ginanap ang pagtatanghal ng samahan. sa lamayang yaon ay may apat na raang tao ang dumalo. ilang matatalino at litaw na mananalumpati ang nagpaningning sa pagdiriwang. (ang buong tala ng kasayahang yaon ay matutunghayan sa pangalawang aklat ng aklatang kami naman na tuntunin ng pulong.) dahil sa bagyong nanalanta sa sebu noong oktubre ng ang kami naman ay nagsimula ng pakikisama sa bayan. binahaybahay na tinawagan ang maawaing puso ng pilipino sa sapote, at lumikom ng isang halagang iniabuloy sa mga nasawi. at dahil sa pagkamatay ng ilang angkan ng mga kanayon na kapwa anak dalita, ay dumulog na naman ang kami naman sa bahaybahay upang abuluyan ang kapatid na dinatnan ng palad.